open-index/open-wikipedia-markdown huggingface dataset:
Puebla FC

**Puebla Fútbol Club** er en meksikansk profesjonell fotballklubb fra Puebla. Den spiller i Primera División. Hjemmebanen er Estadio Cuauhtémoc. Draktene er hvite og blå.

Klubben ble grunnlagt 7. mai 1944. Den har to seriemesterskap (1982/83 og 1989/90) og én tittel fra CONCACAFs mesterliga (1991). Puebla rykka opp i Primera División sist i 2007.

## Eksterne lenker
*
De hundre regimenter-offensiven

**De hundre regimenter-offensiven** (kinesisk: 百團大戰; japansk: 百団大戦) var et større felttog i slutten av 1940 under den andre kinesisk-japanske krigen startet av det kinesiske kommunistpartiets Røde armé kommandert av Peng Dehuai mot den keiserlige japanske hæren kommandert av Tada Hayao i Nord-Kina.

Offensiven ble i utgangspunktet planlagt og utført fordi enkelte nasjonalistkinesere mente at kommunistene ikke bidro nok i deres forente front mot de japanske invasjonsstyrkene og var kun interessert i å øke deres egen innflytelse i området, og dette førte til at kommunistene ønsket å starte en større offensiv mot japanerne. General Zhu De koordinerte en offensiv med sine 115 regimenter mot japanskokkuperte byer og jernbanene mellom dem, og ødela noe japansk industri. Senere ble felttogets hovedfokus landsbygda utenfor byene, da japanerne satte inn store styrken og ønsket å fjerne motstanden mot dem der.

Hundre regimenter-offensiven var de kinesiske kommunistenes største seier under krigen, men ble også det siste av bare to større kommunistiske offensiver mot japanerne, siden Peng ble kritisert av Mao for å ha røpet kommunistenes styrke til nasjonalistene. Dette var også en av årsakene som senere førte til Pengs fall. 

## Litteratur
*The Battle of One Hundred Regiments, from Kataoka, Tetsuya; *Resistance and Revolution in China: The Communists and the Second United Front.* Berkeley: University of California Press, [1974]. http://content.cdlib.org/xtf/view?docId=ft6v19p16j&chunk.id=d0e11169&toc.depth=1&toc.id=d0e9048&brand=ucpress
* 森松俊夫 「中国戦線 百団大戦の敗北と勝利」(Morimatsu Toshio:Chinese Front:The defeat and victory of Hundred Regiment Offensive)『増刊  歴史と人物 137号 秘録・太平洋戦争』 中央公論社、1982年。
*
Tor Nilsson

**Tor Folke René Nilsson** (født 20. mars 1919 i Lund, død 13. april 1989 i Lund) var en svensk bryter som deltok i de olympiske leker 1948 i  London. 

Nilsson vant en olympisk sølvmedalje i bryting under Sommer-OL 1948 i London. Han kom på andreplass i den tyngste vektklassen, tungvekt over 87,0 kg, i gresk-romersk stil. Han tapte finalen til Ahmet Kireççi fra Tyrkia.

## OL-medaljer
* 1948  London -  Sølv i bryting, tungvekt gresk-romersk stil  Sverige

## Eksterne lenker
*
Guido Fantoni

**Guido Fantoni** (født 4. februar 1919 i Bologna, død 28. desember 1974) var en italiensk bryter som deltok i de olympiske leker 1948 i London og 1952 i Helsingfors.

Fantoni vant en olympisk bronsemedalje bryting under Sommer-OL 1948 i London. Han kom på tredjeplass i den tyngste vektklassen tungvekt over 87,0 kg, i gresk-romersk stil bak Ahmet Kireççi fra Tyrkia og svenske Tor Nilsson. 

## OL-medaljer
* 1948  London -  Bronse i bryting, tungvekt gresk-romersk stil.

## Eksterne lenker
*
Proxytjener

En **mellomtjener**, også kalt **proxytjener** eller **proxyserver**, kan enten være en applikasjon eller en maskinvare. Proxylogikken er en metode for å kontrollere trafikken i komplekse nettverk. Funksjonen denne har er å håndtere forespørsler mellom en klient og en server. I noen tilfeller fungerer proxytjeneren som en stedfortreder for klienten når denne spør etter en tjeneste. Andre ganger er en proxytjener satt opp i interne nettverk for å begrense tilgangen til enkelte websider. (f.eks. et skolenettverk eller bedriftsnettverk). Proxytjenere ble utviklet for å legge til struktur og innkapsling til distribuerte systemer.

## Åpne proxytjenere
En åpen proxy er en proxy som er tilgjengelig for alle internettbrukere. Det er estimert at det allerede i 2008 var hundretusenvis av slike servere på internett. Etter som trafikken kan være kryptert fra proxytjeneren til klienten, vil trafikken anonymisere hvem som har forespurt den aktuelle tjenesten. Dette er ofte referert til som en anonym proxytjener. Man kan også bruke disse proxytjenerne til å omgå begrensinger som er satt av andre proxytjenere. Det betyr i praksis at man kan omgå en proxybegrensning fra en proxyserver, ved å gå via en annen proxyserver. Mange skoler blokkerer tilgang til tjenester slik som Facebook. Studenter kan omgå denne blokkeringen ved å bruke en åpen proxytjener. Ulempen med dette er at de kan risikere å gi fra seg bilder og passord siden denne trafikken går gjennom en tjeneste med ukjent opphav og hensikt. Noen innholdfiltre blokkerer også tilgang til de mest kjente proxytjenestene som finnes.

## Referanser
UFO (band)

**UFO** er et britisk hardrock-band etablert i 1969.

Bandet ble startet av vokalist Phil Mogg, gitarist Mick Bolton, bassist Pete Way, og trommeslager Andy Parker. Opprinnelig var navnet «Hocus Pocus», men de skiftet til UFO senere samme år.

## Medlemmer
;Nåværende medlemmer
*Phil Mogg – vokal
*Vinnie Moore – gitar
*Paul Raymond – keyboard, gitar
*Pete Way – bassgitar
*Andy Parker – trommer

;Tidligere medlemmer
*Michael Schenker – gitar
*Paul Chapman – gitar
*Laurence Archer – gitar
*Bernie Marsden – gitar
*Larry Wallis – gitar
*Billy Sheehan – bassgitar
*Aynsley Dunbar – trommer
*Robbie France – trommer
*Jason Bonham – trommer
*Simon Wright – trommer
*Neil Carter – keyboard, gitar
*Paul Gray – bassgitar
*Mick Bolton – gitar
*Tommy McClendon – gitar
*Clive Edwards – trommer
*Danny Peyronel – keyboard, piano

## Diskografi (Studioalbum)

## Eksterne lenker
* 
* 
*
Tyrkia under Sommer-OL 1948

**Tyrkia under Sommer-OL 1948**. 57 sportsutøvere fra Tyrkia deltok under Sommer-OL 1948 i London. Tyrkia kom på sjuendeplass med seks gull-, fire sølv- og to bronsemedaljer. 

## Medaljer

## Medaljevinnerne
Sikkerhetskopi

En **sikkerhetskopi** er en ekstra kopi av data for å sikre seg mot at disse forsvinner ved naturkatastrofer eller menneskelige feil. En sikkerhetskopi bør lagres et annet sted enn der originaldataene befinner seg.

## Ekstern sikkerhetskopiering
En ekstern eller online backup-tjeneste er en tjeneste som gir brukerne et system for sikkerhetskopiering og lagring av datafiler hos selskaper som tilbyr denne type tjenester til sluttbrukere (eller klienter).

Online backup-systemer er vanligvis bygget rundt et klientprogram som følger en bestemt tidsplanplan, vanligvis en gang om dagen, eller om natten mens datamaskiner ikke er i bruk. Dette programmet skal samle inn, komprimere, kryptere, og overføre dataene til tjenesteleverandørens tjenere eller maskiner plassert et annet sted.

Det finnes mange produkter på markedet som tilbyr ulike funksjoner, servicenivåer og krypteringstyper. Tilbyderne har ofte målrettet bestemte markedssegmenter.
European Handball Federation

**European Handball Federation** (norsk: **Det Europeiske Håndballforbundet**) forkortet **EHF** er et håndballforbund i Europa. EHF ble stiftet 17. november 1991 og har sitt sete i Wien. EHF utgjør den europeiske delen av det internasjonale håndballforbundet (IHF).

EHFs formål er å utvikle og arbeide for utbredelse av håndballspillet i Europa. 51 nasjonale håndballforbund er medlem av EHF.

## Arrangementer
EHF arrangerer blant annet

* Håndball-EM for kvinner
* Håndball-EM for menn
* Mesterligaen i håndball for kvinner (*Women's EHF Champions League*)
* Mesterligaen i håndball for menn (*EHF Champions League*)
* Cupvinnercupen i håndball for kvinner (*EHF Cup Winners' Cup*)
* Cupvinnercupen i håndball for menn (*EHF Cup Winners' Cup*)

Beachhåndball inngår også i EHFs virksomhet.

## Historikk
I 2004 ble nordmannen Tor Lian (1945–2016) valgt til president i EHF. I 2008 ble Lian gjenvalgt for fire nye år. Lian gikk av i 2012. Han ble etterfulgt av Jean Brihault, som var president for EHF frem til 2016.

Brihault kunne ikke gjenvelges for en ny periode fordi han var for gammel i henhold til aldersgrensen i EHFs statutter. Brihaults etterfølger ble Michael Wiederer, som hadde vært generalsekretær i EHF siden 1992.

## Referanser


## Eksterne lenker
* 
* 
*  EHFs statutter
* Europacupene i håndball
Oslo Curlingklubb

Oslo Curlingklubb er en curlingklubb fra Oslo stiftet i 1954. Klubbens hjemmebane er Snarøya Curlinghall. Sammen med Oppdal Curlingklubb er klubben Norges eldste curlingklubb.

## Lag Sørum/Due
Lag Sørum/Due har siden 2000 vært klubbens beste lag. Laget består av Øystein Sørum, Hallvard Sørum, Magnus Utgård, Magnus Nedregotten, Sander Rølvåg og Thomas Due. Sesongen 2009/2010 spiller laget i Norges øverste liga, Norgescup.

## Eksterne lenker
* curling.no: Curlingklubber i Norge som er medlem i NCF
Prahaskolen

**Prahaskolen** (eller **Prahas lingvistiske sirkel**, tsjekkisk: *Pražský lingvistický kroužek*) er en gruppe lingvister og litteraturkritikere i Praha som var svært innflyelsesrik i første halvdel av 1900-tallet, med strukturalistisk tankegang. Den hadde stor betydning for lingvistikken og semiotikken, og utvikla også metoder for strukturalistisk litterær analyse. Etter andre verdenskrig gikk medlemmene i all hovedsak over til å arbeide selvstendig.

Mannen som starta gruppa og var den første presidenten, var den tsjekkiske lingvisten Vilém Mathesius. Kjente medlemmer av Prahaskolen var russerne Roman Jakobson, Nikolaj Trubetzkoj og Sergej Kartsevskij, og tsjekkerne René Wellek og Jan Mukařovský.

I dag er Prahas lingvistiske sirkel en filologisk forening som tar sikte på å bidra til kunnskap om språk og tilhørende tegnsystemer i henhold til funksjonell-strukturelle prinsipper. Den arrangerer jevnlige møter med foredrag og debatter, publiserer faglige publikasjoner og organiserer internasjonale arrangementer.

## Referanser


## Eksterne lenker
* Prahaskolens hjemmeside
Ruhi Sarıalp

**Ruhi Sarıalp** (født 5. desember 1924, død 3. mars 2001) var en tyrkisk friidrettsutøver som delok i de olympiske leker 1948 i London. 

Sarıalp vant en olympisk bronsemedalje i friidrett under Sommer-OL 1948 i London. Han kom på tredjeplass i tresteg med et hopp på 15,02 bak Arne Åhman fra Sverige og australske George Avery.

## Referanser


## Eksterne lenker
*
Barnas vikingfestival

**Barnas Vikingfestival**, fra 2019 kalt  **Barnas vikingdager**, finner sted på Trondenes. Arrangementet ble avviklet første gang i 2004. Det inneholder vikingleir- og marked, vikingleker, kampshow og fortellerteater om den unge høvdingen Asbjørn Selsbane og livet på Trondenes for rundt 1000 år siden. Arrangør av festivalen er Sør-Troms museum.

## Kilder
* Omtale i Steinkjerleksikonet (Besøkt 4. september 2022)
Utstilling

En **utstilling** er en fremvisning av varer, kunstverk eller annet.

En **separatutstilling** er en temporær utstilling av verk fra en enkelt kunstner. Separatutstilling er antonym til *kollektivutstilling*. 

I kommersielle kunstgallerier er separatutstillinger som regel salgsutstillinger som viser de seneste verk fra en kunstner. Separatutstillinger i kunstmuseer viser gjerne verk med et spesifikt tema, fra en distinkt periode eller i et særskilt medium. Mer omfattende separatutstillinger som viser sentrale verk fra en hel karriere kalles *retrospektivutstillinger*. Museenes separatutstillinger er som regel ikke salgsutstillinger. Kunsthallene kan ha separatutstillinger som salgsutstillinger, men utvalg av kunstner og verk skal være fundert på kunstfaglige kriterier og uavhengig profitthensyn.

Avhengig av kunstinstitusjonens omdømme og stilling i kunstverdenen, inngår separatutstillinger i et uoffisielt krediteringssystem. Som regel regnes separatutstillinger som mer meritterende enn kollektivutstillinger. Separatutstillinger i ikke-kommersielle kunstinstitusjoner regnes som regel som mer meritterende enn utstillinger i kommersielle kunstgalleri.
Krambuvika Bygdemuseum

**Krambuvika Bygdemuseum**  ligger i Lavangen kommune og er en del av Sør-Troms museum.

Bygdemuseet består av flere bygninger: Hovedbygningen «Sverrebrygga», nothuset «Arthurbrygga», «Jennystua», naust, bårstue og rett i nærheten står en komplett innredet smie, «Halmarsmia».

Krambuvika Bygdemuseum eies av Krambuvika bygdemuseumslag.

## Se også
*Sør-Troms museum

## Kilder
* Sør-Troms museum
Arthur Tansley

**Arthur George Tansley** (født 15. august 1871 i London, død 25. november 1955) var en engelsk botaniker som var grunnleggende for utviklingen av faget økologi. Han la frem begrepet «økosystem» i 1935 og «økotop» i 1939. Tanley var også medgrunnlegger av British Ecological Society, og var redaktør av *[[Journal of Ecology]]* i tyve år.

Han var svært influert av den danske planteøkologen Eugenius Warming.

## Priser og utmerkelser (utvalg)
* 1941 – Linnean Medal

## Referanser


## Eksterne lenker
* Arthur Tansley
* Edith Chick and Arthur Tansley
* New Phytologist, Tansley Reviews
CPAP-maskin

**Kontinuerlig positivt luftveistrykk** (engelsk: *continuous positive airway pressure*), også kalt **CPAP-maskin**, er en maskin som brukes for å hjelpe pasienter med å puste. Maskinen brukes ved respirasjonssvikt for eksempel ved lungeødem eller obstruktive lungesykdommer, hvor pasienter ikke responderer på konvensjonell behandling, samt ved søvnapné.

Maskinen gir luft med overtrykk, og når man er tilkoblet maskinen blåser den luft med høyt trykk ned i luftveiene. Maskinen består av tre deler, selve maskinen som lager og kontrollerer trykket, en maske som settes over nesen eller både nese og munn, og en slange som sammenkobler disse.

## CPAP ved søvnapné
Maskinen kan brukes når man sover for å hindre snorking og pustestans under søvn. Utstyret utlånes i Norge av helseforetakene, når det er konstatert søvnapné. Luften som blåses inn i nesen åpner de øvre luftveiene, og forhindrer at de klapper sammen mens man sover, og man hindrer dermed snorking og pustestans.

## CPAP ved kronisk klasehodepine
Det er nylig igangsatt en større studie i regi av Nasjonal kompetansetjeneste for hodepine (NKH) ved St Olavs Hospital i Trondheim, for å se om CPAP kan ha effekt for pasienter som lider av kronisk klasehodepine. Studien er åpen for inkludering av personer med denne lidelsen fram til årsskiftet 2018/2019. Forsøkene vil pågå i seks måneder.

## To-nivå positivt luftveistrykk (BiPAP)
To-nivå positivt luftveistrykk (engelsk: *bi-level positive airways pressure*, BiPAP) er et apparat for behandling av pasienter med respirasjonssvikt, for eksempel ved KOLS.

Maskinen gir luft med overtrykk som en CPAP-maskin, men til forskjell fra denne gir BiPAPovertrykk i to nivåer, det vil si at den gir høyere trykk på innpust.

BiPAP brukes ved akutt respirasjonssvikt, men også fast av kronikere.

## Se også

* Positivt luftveistrykk (*positive airway pressure*, PAP)

## Referanser




## Eksterne lenker
* 
* Pasienthåndboka 
* Portalen for behandlingshjelpemidler
Stortingets utenriks- og forsvarskomité

**Stortingets utenriks- og forsvarskomité** er en fagkomité i Stortinget, etablert i oktober 2009 som en sammenslåing av Utenrikskomiteen og Forsvarskomiteen. Komiteens arbeidsområder er saker om utenrikske forhold, militært forsvar, utviklingshjelp, saker som angår norske interesser på Svalbard eller i andre polarområder og saker som gjelder avtaler mellom den norske stat og andre stater eller internasjonale organisasjoner.

## Medlemmer

Utenriks- og forsvarskomiteen ledes av tidligere utenriksminister og forsvarsminister Ine Eriksen Søreide. Komiteen hadde 16 medlemmer i perioden 2021–2025:

* Ine Eriksen Søreide (Oslo H), leder
* Åsmund Aukrust (Akershus Ap), første nestleder
* Guri Melby (Oslo V), andre nestleder
* Marit Arnstad (Nord-Trøndelag Sp)
* Hårek Elvenes (Akershus H)
* Bengt Fasteraune (Oppland Sp)
* Ingrid Fiskaa (Rogaland SV)
* Nils-Ole Foshaug (Troms Ap)
* Eva Kristin Hansen (Sør-Trøndelag Ap)
* Sylvi Listhaug (Møre og Romsdal FrP)
* Bjørnar Moxnes (Oslo R)
* Ingjerd Schou (Østfold H)
* Erna Solberg (Hordaland H)
* Christian Tybring-Gjedde (Oslo FrP)
* Dag-Inge Ulstein (Hordaland KrF)
* Rigmor Aasrud (Oppland Ap)

## Tidligere ledere
Før 2009, se forsvarskomiteen og utenrikskomiteen. 

## Referanser


## Eksterne lenker
*
Kunstakademiet i Dresden

**Kunstakademiet i Dresden** (tysk *Hochschule für Bildende Künste Dresden*, forkortet til **HfBK Dresden** eller simply **HfBK**) er et kunstakademi på høgskolenivå i Dresden, Tyskland.

Akademiet ble grunnlagt i 1764, og har gjennom årene spilt en betydelig rolle i europeisk kunst. Etter 1945 ble akademiet slått sammen med Hochschule für Werkkunst Dresden til Hochschule für Bildende Künste.

Kunstnere knyttet til akademiet omfatter blant andre
* Lothar-Günther Buchheim
* Gottfried Semper 
* Ludwig Richter 
*Carl Gustav Carus
*Johan Christian Dahl
*Kurt Schwitters
*Otto Dix
*George Grosz
* Caspar David Friedrich
* Oskar Kokoschka 
*Gerhard Richter
*Sascha Schneider
*Johann Christian Schuch
*Hermann Wislicenus
*Fedor Flinzer

## Referanser


## Eksterne lenker
* Hochschule für Bildende Künste Dresden
Bullaren

**Bullaren**, også kalt **Bullarebygden**, er et bygdelag og *sokn* i det nordre Bohuslän. Den har tidligere vært både *Bullarens härad* og *Bullarens kommun*, men utgjør nå den nordøstre delen av Tanums kommun.

Bullarebygden er et jord- og skogsbrukslandskap, som i retning nord-sør gjennomløpes av de langstrakte Bullaresjøene, hvor også bebyggelsen er konsentrert. I øst avgrenses bygda naturlig av Kynnefjäll fra Sörbygden i Munkedals kommun, og av Kornsjöarna fra Dalsland. I nord grenser Bullaren til Norge, hvor Norra Bullaresjön renner ut i Enningdalselva. Bygdens hovedby er Östad, som var tingsted fram til 1903. Et tidligere tingsted har eksistert i Tingvall noen kilometer mot sør.

*Bullarens härad* besto av sognene, senere kommunene, Naverstad og Mo. *Bullarens kommun* ble opprettet ved den svenske kommunereformen i 1952, ved at de to kommunene i herredet ble slått sammen. Kommunen eksisterte fra til 1971 da den ble innlemmet i Tanums kommune.

Innlandslandskapet i Bullarebygden skiller seg fra og er mindre kjent enn øvrige deler av Bohuslän, men er likevel attraktivt for turister. Blant severdighetene kan nevnes Naverstad kirke fra middelalderen, Bullaren dyrepark, Älgafallet og Olsborg slottsruin.

Før avståelsen i 1658 var Bullaren og resten av Bohuslen en del av Norge.

## Eksterne lenker
* Bullarens turistinformasjon
* Gamla postkort fra Bullaren
Marius Hagberg

**Marius Hagberg** (født 5. februar 1989 i Fredrikstad) er en norsk tidligere ishockeyspiller som spilte for Fredrikstad-klubben Stjernen.  Han har tidligere spilt for svenske Leksands IF,  Sparta Sarpsborg, IK Comet og Stjernen Hockey.

## Referanser


## Eksterne lenker
*
Will Lee

**Will Lee** aka **William Franklin Lee IV** (født 8. september 1952 i San Antonio, Texas) er en amerikansk musiker best kjent som bassist i The CBS Orchestra, husbandet til Late Show with David Letterman.

## Oppvekst og karriere
William Franklin "Will" Lee IV ble født 8. september 1952 i San Antonio, Texas. Hans far, William Franklin Lee III aka Bill Lee, var jazzpianist, trompetist, bass fiolinist, komponist, arrangør, forfatter og musikklærer ved blant annet University of Miami School of Music. Han mor, Lois Ruth Lee (født Snyder), sang sammen med storband. Han har tre søsken, Robert "Rob" Terry Lee (f.1953), Patricia "Pat" Lynn  Lee (f. 1955) og Peggy Ann Lee (f. 1958).

Har turnert/spilt inn plate med Bette Midler, Barry Manilow, Horace Silver og The Brecker Brothers, Tatsuro Yamashita,  Mariah Carey, Carly Simon, Steely Dan, Cat Stevens, Michael Bolton, Ringo Starr, Frankie Valli, Laura Nyro, Spyro Gyra, Gloria Estefan & the Miami Sound Machine, Nancy Wilson, Luther Vandross, Cyndi Lauper, Chaka Khan, James Brown, George Benson, Donald Fagen, Cher, D'Angelo, Michael Franks, Weather Report, Al Green, Bob Mintzer, Frank Sinatra, Barbra Streisand, Diana Ross, B.B. King, David Sanborn, Ricky Martin, Billy Joel, Liza Minnelli, Carl Perkins, Natalie Cole,Gato Barbieri, Ronnie Spector og Ace Frehley fra KISS.

Har gitt ut jazzalbumet BirdHouse sammen med faren Bill Lee.

Begynte som bassist i The World's Most Dangerous Band 2. februar 1982, som var husbandet til Late Night with David Letterman. Han var med dermed en av de originale medlemmene av The World's Most Dangerous Band sammen med Paul Shaffer, Hiram Bullock og Steve Jordan. Han og Paul Shaffer var de eneste som var med i originalbesetningen som var med fra første sending 1. februar 1982 til siste sending 20. mai 2015. Will ble senere med Letterman, Shaffer og co. over til CBS og Late Show with David Letterman i 1993. Bandet måtte da skifte navn til The CBS Orchestra, på grunn av at NBC mente de hadde rettighetene til navnet.

Will Lee spiller sammen med Jimmy Vivino, Rich Pagano, Frank Agnello og Jack Petruzzelli i Beatles tributebandet The Fab Faux.

## Diskografi
* *OH!* (1993)
* *Birdhouse*
* *Love, Gratitude and Other Distractions* (kommer sommeren 2013)

## Referanser


## Eksterne lenker
* 
* 
* Biografi hos CBS
* willlee.com
* The Fab Faux A Tribute to the timeless music of The Beatles
* Sadowsky Guitars Will Lee Model
Nicoya (kanton)

**Nicoya** er en kanton i provinsen Guanacaste i Costa Rica. Kantonen hadde 50&nbsp;825 innbyggere i 2011, og et areal på 1333,68 km². Administrasjonssenteret er byen Nicoya.

## Distrikter
Kantonen Nicoya er delt inn i sju distrikter:
*Nicoya
*Mansión
*San Antonio
*Quebrada Honda
*Sámara
*Nosara
*Belén de Nosarita

## Referanser


## Eksterne lenker
*
Lorentz Eckhoff

**Lorentz Julius Holtermann Eckhoff** (1884–1974) var en norsk litteraturviter i engelsk og fransk litteratur. 

Etter examen artium i 1902 gikk han Krigsskolen, før han ble cand.philol. i 1911 med engelsk som hovedfag og fransk og historie som bifag. Eckhoff var lektor ved Aars og Voss' skole, Sigurd Hallings skole og Vahl skole. Studier i Frankrike førte til en doktorgrad (dr.philos.) i 1922 på en avhandling om Paul Verlaine og symbolismen. Universitetsstipendium fra 1922 til 1927.  Eckhoff ble styremedlem i Norsk PEN 1930–35, i Alliance française Oslo 1932–63 og ledet En Verden sammen med
Odd Nansen på 60-tallet.  Lorentz Eckhoffs hovedbeskjeftilgelse var som
professor i engelsk litteraturhistorie ved Universitetet i Oslo 1946–54.

## Litteraturvitenskapelig produksjon
I 1928 gav Lorentz Eckhoff ut en samling essays, *Førerne i vår tids franske litteratur* med analyser av bl.a. France, Gide og Valéry. Et lite programskrift, *Den nye litteraturforskning; syntetisk metode* kom 1930. Hans hovedverk er *De tre kulturformer* er et stort anlagt kulturfilosofisk arbeid i tre deler: *Adelsmannen* (1938), *Borgeren* (1958) og *En* *verden* (1964). I 1939 utgav han en bok om Shakespeare, som i 1954 kom i engelsk oversettelse, *Shakespeare: Spokesman of the Third Estate*. 

Eckhoff var prestesønn av slekten Eckhoff og fikk med sin hustru Halldis Bomhoff (Kronprins Olavs lærer) sønnene Karl, Øivind, Erik og Ivar.
## Æresbevisninger
* innvalgt i Det Norske Videnskaps-Akademi 1944
* ridder av den franske Æreslegionen 1936.
__NOTOC__
## Utgivelser
* Joseph Bédier, *Fortællingen om [[Tristan og Isolde]]* (1919). Oversettelse fra fransk
* *[[Paul Verlaine]] og symbolismen* (1922). Dr.avhandling.
* *Førerne i vår tids franske litteratur* (1928)
* Panaït Istrati, *Tistlene på [[Baragan]]*, 1928.  Oversatt fra fransk. 
* *Den nye litteraturforskning. Syntetisk metode* (1930).  Lærebok.
* *[[William Shakespeare]]* (1939)
* *Adelsmannen* (1938), *Borgeren* (1958) og *En verden* (1964).  Trilogi om tre former for kultur.
* *[[André Gide]]*, 1947
* *The aesthetic movement in English literature*, 1959 
* *Antonius og Kleopatra*, 1962
* Plautus, *Pseudolus*, 1962.  Komisk oversettelse fra latin 
* Pierre Teilhard de Chardin, *Fenomenet menneske* (1964). Oversettelse fra fransk.
## Se også
* Eckhoff
## Referanser

## Eksterne lenker
* Digitale bøker av Eckhoff hos Nasjonalbiblioteket
*Lorentz Eckhoff hos Norsk Oversetterleksikon
Herbarium

**Herbarium** er en samling planter som er blitt presset, tørket og merket med sine latinske navn. Slike samlinger med planter er veldig viktig for å studere floraen og hvordan den fungerer på forskjellige steder på jorden.

De fleste land har store hebarier i botaniske museer. I Norge finnes det plantesamlinger ved universitetene i Oslo, Trondheim, Bergen og Tromsø.

## Referanser
William Anders

**William Alison Anders** (1933–2024) var en amerikansk astronaut som var utvalgt til to ulike NASA-prosjekter, Gemini-programmet og Apollo-programmet, men ble kun skutt opp med det sistnevnte.

Han var USAs ambassadør i Norge 1976–1977.

## Romferder
* Apollo 8 &ndash; Det første romfartøyet til å gå i bane rundt Månen. Det var på denne ferden at Anders tok det berømte «Jordoppgang»-bildet.

* Anders var backup for Gemini 11 og Apollo 11.

## Dødsfall
Anders omkom i en flyulykke i juni 2024.

## Referanser


## Eksterne lenker
* 
*
Herman Hollerith

**Herman Hollerith** (født 29. februar 1860, død 17. november 1929) var en tysk-amerikansk statistiker, kjent for å ha utviklet en tabulerende maskin basert på hullkort. Han var grunnlegger av firmaet som senere ble kjent som IBM

## Referanser
Brannvern

**Brannvern** er virksomhet som dels skal hindre at brann oppstår, og om dette ikke lykkes, skal søke å begrense skade på liv og eiendom mest mulig. 

## Norge
Direktoratet for samfunnssikkerhet og beredskap (DSB) i Tønsberg har det overordnede ansvar for brannsikkerhet i Norge. Kommunene har ansvar for slukkingsberedskap, dvs. brannvesen, samt forebyggende arbeid rettet mot eiere og brukere av bygninger og andre brannobjekter. Eiere og brukere har det endelige ansvar for brannvernet, slik at brannsikkerheten er tilfredsstillende. 

Tall fra DSB viser at elektrisitet og åpen ild er de største årsakene til bygningsbranner. Elsikkerhet og forhold rundt bruk av åpen ild er derfor svært viktige faktorer i arbeid med brannvern.

Brannvern er regulert ved lov og forskrifter. 

## Se også
* Automatisk slokkeanlegg, systemer som kontrollerer og slukker branner uten menneskelig inngripen, helst i tidlige stadier av brannen
* Brannsikring, forebyggende tiltak for redusere sannsynligheten for brann og ødeleggelser ved brann

## Eksterne lenker
* brannvernforeningen.no - Uavhengig stiftelse som arbeider for at liv, helse og verdier ikke skal gå tapt i brann. 
* Elsikkerhetsportalen.no – Fullstendig oversikt over regelverk, råd og informasjon om elsikkerhet
Karl von Beeren

**Karl von Beeren** (født 10. februar 1890 i Eissen, Tyskland, død 13. september 1961 i Wiedenbrück) var en tysk offiser. Han tjenestegjorde i den tyske armeen fra 1909 og ble såret to ganger under første verdenskrig. Han ble utnevnt til oberst 1. januar 1938. Under invasjonen av Norge våren 1940, Operation Weserübung, var han sjef for 193. infanteriregiment i 69. infanteridivisjon.

Etter første verdenskrig var han en av dem som fikk fortsette militærkarrieren i Reichswehr. Den 27. april 1942 fikk han kommandoen over 280. infanteridivisjon og ble stasjonert i Bergen. Han ble utnevnt til generalmajor 1. februar 1943, og til generalløytnant 15. mai 1943. Han ledet 280. infanteridivisjon til 10. november 1944, da han ble sendt tilbake til Tyskland. Der fikk han kommandoen over 526. divisjon 1. desember 1944.

Han ble tatt til fange av britene 9. april 1945 og internert i Tyskland, og senere i Storbritannia.  Han ble satt under tiltale for krigsforbrytelser (som ansvarlig for drap på krigsfanger) 13. desember 1945, men ble frikjent i britisk krigsrett 30. mai 1946.  Han satt internert til 20. november 1947.

## Referanser


## Litteratur
* ''Bergensposten''. Nr. 1, august 2005
Ronny Wærnes

**Ronny Wærnes** (født 1. november 1965) er en musiker fra Bodø. 

I tillegg til en musikkarrière innen avant-garde og samtidsmusikk har han vært leder av Nødutgang festivalen siden starten i 2006. Som musiker har han utmerket seg som soloartist under eget navn og har opptrådt på flere festivaler i Norge og i utlandet som det. 

I tillegg til soloprosjektet er han involvert i flere andre band som f.eks.: Blaakraft, Espron, To festivalsjefer og Psykisk tortur. Er en av de tre initiativtakerne til plateselskapet Go To Gate Records.

## Eksterne lenker
* 
* 
*
Evald

**Evald** er et mannsnavn med flere mulige opprinnelser. Det kan være:
* sammensatt av et førsteledd dannet av gammelhøytyske *ēwa*, «evighet, rett, lov», eller gammelsaksiske *eggia*, «egg» og et andreledd dannet av germanske *waldaz*, «hersker», eller gammelhøytyske *waltan*, «herske».
* en variant av det gammelengelske navnet *Everlid*.
* en variant av det gammelengelske navnet *Ewald*.
* en variant av navnet *Enevald*.

*Evald* har norsk og svensk navnedag 3. oktober.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Evald Rygh (1842–1913), norsk politiker

## Referanser


## Eksterne lenker
*
Liste over album med tonesatte tekster av Olav H. Hauge

**Liste over album med tonesatte tekster av Olav H. Hauge** er en liste over album hvor Olav H. Hauges tekster er brukt som grunnlag for musikken.

*Stig Børsheim: *Nokre fåe songar* 2016
*Solefald: *[[Norrøn Livskunst]]* 2010
*Unni Løvlid, Becaye Aw og Rolf-Erik Nystrøm: *[[Seven Winds (album)|Seven Winds]]*
*Valkyrien Allstars: *[[To måner]]* 2009
*Finn Coren: *[[I draumar fær du]]* 2008
*Berit Opheim: *[[Song, trø lett på hjarta mitt]]* 2008
*Sondre Bratland: *[[Det er den draumen]]* 2008
*Flere artister: *[[For du skin ikkje for deg sjølv]]* 2008 
*Per Vollestad og Sigmund Hjelset: *[[Geirr Tveitt: Songs]]* 2008
*Sondre Bratland: *[[Syng meg heim]]* 2005
Lars Roverud

**Lars Roverud** (født 19. desember 1776, død 26. februar 1850) var en norsk musikkpedagog og musikkhandler.

I 1809 åpnet Roverud den første rene musikkforretningen i Norge, to år senere den første notepressen og et musikkforlag. Roverud var lærer ved katedralskolen i Christiania fra 1819, og han studerte sangpedagogikk i Leipzig i 1819 og i Stockholm i 1828.

I 1825 ble Roverud kjent med et dansk salmodikon. Han forbedret dette og utviklet et eget siffer-notesystem. Fra 1835 reiste han rundt i landet og underviste lærere i kirkesang og salmodikonspel, fra 1841 med statsstøtte. Salmodikonet ble snart benyttet i skolen rundt om i hele landet.

## Sangforbedringen
I 1835 ble O. A. Lindemans *[[koralbok|Choral-Bog]] indeholdende de i [[Dend Forordnede Ny Kirke-Psalme-Bog|Kingos]], [[Psalme-Bog eller En Samling af gamle og nye Psalmer|Guldbergs]] og den [[Evangelisk-christelig Psalmebog til Brug ved Kirke- og Huus-Andagt|evangelisk-christelige Psalmebogs]] forekommende Melodier* autorisert «for udelukkende Brug ved Gudstjenesten» i kirkene i Norge.

Tidligere varierte sangen mer fra sted til sted.  Salmesangen, som var innført med reformasjonen eller med Hans Thomissøns salmebok var gjennom tidene blitt endret etter lokal skikk og bruk, og mange av salmetonene hadde et karakteristisk preg av lokal folkesang.  Bare få kirker hadde orgel til å lede sangen. Det var delte meininger 
om slik sang passet som allsang. Gjennom Roverud sitt arbeid ble menigheten gjennom skolebarna opplært til å synge salmer slik melodiene var notert i Lindemans koralbok.

## Referanser


## Kilder
* *Kristen sang og musikk* Runa forlag 1962
* Øystein Gaukstad (red.): *[[Ole Tobias Olsen]] Folketonar frå Nordland* Norges Boklag 1982
* *[[Cappelens musikkleksikon]]* 1980
* Atle Austestad (1993): *[[Knut Hamsun]] i [[Øystese]]*

## Eksterne lenker
* 

* Lars Roverud 
* Kurs i salmodikonspel
Niklaus Wirth

**Niklaus Emil Wirth** (1934–2024) var en sveitsisk informatiker. Wirth utviklet programmeringsspråkene ALGOL W, Euler, Pascal, Modula, Modula-2, Oberon, Oberon-2, Oberon-07 og operativsystemet Oberon System. De ovennevnte språkene omtales også som «den Wirthiske familie av ALGOL-lignende språk».

I 1984 fikk han Turing-prisen for å ha utviklet en rekke innovative programmeringsspråk. Wirth ble i 1995 utnevnt til den tyske ordenen Pour le Mérite für Wissenschaften und Künste.

## Referanser


## Eksterne lenker
*
Kombislipp

**Kombislipp** er en kombinert flytebrygge og slipp for fritidsbåter. Kombislipp er i utgangspunktet en solid flytebrygge som med enkle håndgrep kan gjøres om til en slipp for fritidsbåter som kan brukes uavhengig av om det er dypt eller grunt der hvor Kombislippen settes ut.
Kombislipp gjør at privtpersoner eller sameieforeninger slipper å ha både flytebrygge og tradisjonell slipp med slippvogn. En får da en mye mer effektiv utnyttelse av strandsonen.
Leilighetshotell

Et **leilighetshotell** tilbyr en type overnatting ofte beskrevet som «et betjent leilighetskompleks som bruker et hotellignende bookingsystem». Det er mye likt som å leie en leilighet, men uten faste kontrakter og beboerne kan sjekke ut når de måtte ønske.

Leilighetshotell er fleksible typer losji, og tilbyr vanligvis fullt utstyrte leiligheter. Disse kompleksene er vanligvis spesialbygget for formålet, og ligner på et hotellkompleks som inneholder et variert antall leiligheter. Leilighetene kan leies for alt fra noen dager til måneder, eller år. De som benytter seg av leilighetshotell, bruker de ofte som et hjem utenfor hjemmet, derfor er de utstyrt med alt det gjennomsnittlige hjem ville kreve.

## Historie
Leilighetshotell ble først opprettet ved feriemål som innkvartering for familier som ville leve i en leilighet i stedet for å oppholde seg som de måtte på et hotell. Leilighetene var  som fritidsboliger, men i hovedsak betjent. Senere utviklet disse leilighetene seg til å bli komplette hjem, slik at beboerne kunne gjøre alt de også kunne gjøre hjemme, for eksempel renhold, vask og matlaging.

## Tjenester og fasiliteter
I hovedsak kombinerer et leilighetshotell fleksibiliteten til en leilighet, med tjenestene til et hotell. Mange av leilighetene utnytter beliggenheter med panoramautsikt over byer sett gjennom gulv til tak vinduer. Suiter inkluderer vanligvis  bredbåndstilkobling og interaktiv TV, service og integrert kjøkken og bad.
Seven Winds (album)

***Seven Winds*** er debutalbumet til musikkgruppa Seven Winds. Den består av Unni Løvlid, vokal, Becaye Aw, gitar og vokal,  og Rolf-Erik Nystrøm, saksofoner og vokal. Lydansvarlig er Ingar Hunskaar. Dette er gruppas første album, som kom ut i 2009. Gruppa har turnert både i Asia, Afrika og Europa med stoffet. 

Musikken er bredt anlagt og man er innom mange sjangere, både jazz, folkemusikk, ballader, vise, funk og ny musikk.  Tekstene framføres på nynorsk, men også på kinesisk, fransk, fulani, hindi, swahili og koreansk. På de enkelte spor er det gjestemusikere, de kommer også fra mange steder: Zanzibar, Beijing, Seoul, Katmandu, Kunming, Colombo, Shanghai, Honshu, Bhopal og Delhi. 

Bakgrunnen for albumet var at gruppa fikk et bestillingsverk fra Dei nynorske festspela 

## Sporliste
:Samlet lengde er 48:54
#«Sju vindar» 2:35
#«Eg stoggar under den gamle eiki ein regnversdag» / «Lat snø og vinter falla» 9:25
#«Eg lyt finna på noko gale» 4:11
#«Kor lenge har du sove?» 3:33
#«Det er den draumen» 1:28
#«Vegar» 2:32
#«Isen gjeng upp» 2:33
#«Me sigler ikkje same havet» 0:52
#«Ein havmåse» 0:12
#«I dag og imorgon» / «Dette lyt du bera» 7:16
#«Kirsebærtreet» 6:23
#«Elden» 2:53
#«Elvi burtanum fjorden» 4:59

## Eksterne lenker
*
Phoenix Wright: Ace Attorney

***Phoenix Wright: Ace Attorney***  er et eventyrspill av typen visuell roman utviklet og utgitt av Capcom i Japan, Nord-Amerika og Europa og utgitt av Nintendo i Australia. Spillet ble opprinnelig utgitt eksklusivt til Game Boy Advance i Japan i 2001. Det ble deretter portert og utgitt til Nintendo DS i 2005 med støtte for DS-ens trykkfølsomme skjerm og mikrofon og med ekstra innhold. DS-versjonen ble også utgitt internasjonalt. GBA-versjonen ble gjenutgitt på PC som *Gyakuten Saiban PC* i Japan av SourceNext kort tid etter DS-utgivelsen. Spillet ble også delt opp i episoder for lansering på mobiltelefoner i 2007. Så langt har bare en del av spillet blitt utgitt på denne plattformen.

*Phoenix Wright: Ace Attorney*s hovedperson er den nyutdannede forsvarsadvokaten Phoenix Wright som er ansatt hos Fey and Co. Law Offices, eid av Mia Fey. Andre figurer i spillet er Mias søster Maya Fey, aktor Miles Edgeworth, detektiv Dick Gumshoe, og Phoenix' venn Larry Butz. GBA-versjonen har fire rettssaker mens DS-versjonen fikk en femte sak. Den første saken foregår bare i rettssalen mens de resterende også lar deg etterforske sakene. I etterforskningsdelen samler Phoenix bevis og snakker med personer som er involverte i saken. I rettssalen bruker Phoenix bevisene til å forsvare sin klient, kryssforhører vitner og løser sakene. Hendelsene i rettssalen blir vist i tredjeperson mens etterforskningene foregår i førsteperson.
## Eksterne lenker
*
Lade skole

**Lade skole** er en barne- og ungdomsskole på Lade i Trondheim. Den ligger i historisk område med Lade gård og Lade kirke som nærmeste naboer.

Hovedbygget er fra 1954, og tre paviljonger som er godkjente som midlertidige skolebygg.

Skolen vil fortsette med det forebyggende arbeidet mot mobbing. Selv om Lade skoles elever i Elevundersøkelsen svarer at de trives, vises det at det er noen få som ikke gjør det, og noen som også gruer seg til å gå på skolen. Dette må det gjøres noe med, og det jobbes på mange måter (som beskrevet i skolens Tiltaksplan mot mobbing).

                                                              

## Eksterne lenker
* Skolens nettsider
Lars Aanestad

**Lars Aanestad** (født 16. september 1893, død 20. mai 1984) var en norsk organist, lærer og hymnolog fra Randaberg.

Han arbeidet som lærer og organist i Randaberg før han begynte som lærer ved Fjellhaug utdanningssenter (Norsk Luthersk Misjonssamband sin bibel- og misjonshøyskole i Oslo).  Fra 1945 til 1963 var han rektor på Hurdal Verk folkehøgskole. Han var med i redaksjonskomiteen for den samiske salmeboka *Gir'ko-sál'bmagir'ji* (1957) og blant drivkreftene bak utgivelsen av tobindsverket *[[Kristen sang og musikk]]* (1962) , *Sangboken, Melodiboken* og *Songbok for Ungdom*.  Han var grunnlegger og første redaktør i musikktidsskriftet *[[Concordia]]*. 

Aanestad har også komponert noen melodier, blant annet *Me tenkjer på landet* til tekst av 
Trygve Bjerkrheim.  Han innehadde Kongens fortjenstmedalje i gull. 

## Kilder
* NLM-leksikon 
* *Kristen sang og musikk* Runa forlag 1962
«Louis et Anne»

**«Louis et Anne»** er et sjørøverskip som ble funnet av dykkere utenfor øya Hidra 10. juli 2005. Den svenske kaperfregatten sank i dårlig vær 17. desember 1723, rett etter den store nordiske krigen. Skipet var fullastet med våpen (blant annet 700 bomber).

## Kilder
* Et ekte sjørøverskip
Anne-Lise Løfsgaard

**Anne-Lise Hedda Løfsgaard** (født 1. januar 1951) er administrerende direktør i Finansieringsselskapenes Forening (FINFO).

Løfsgaard er også nestleder i styret i begravelsesbyrået Fonus og styremedlem i Bankklagenemda og Norges Golfforbund.

## Referanser
Such a Night

**«Such a Night»** er en populær amerikansk sang fra 1954, skrevet av Lincoln Chase. Den ble en hitsingle i Storbritannia med Johnnie Ray. Rays versjon var produsert av Mitch Miller, men den ble ingen amerikansk hit for Ray.

The Drifters spilte inn en versjon i 1954.

Elvis Presley spilte inn sin versjon i RCA Studio B, Nashville, 4. april 1960. Den ble utgitt på albumet *[[Elvis Is Back!]]* (RCA Victor LSP 2231 (stereo), RCA Victor LPM 2231 (mono)) 8. april 1960 samt på singlen RCA Victor 47-8500 i juli 1964 Produsent var Steve Sholes og tekniker var Bill Porter.

Det finnes også en versjon med den belgiske sangeren Ricky Gordon.

En annen sang med samme tittel, skrevet av Dr. John, ble utgitt på hans album *In the Right Place* (1972) og ble også fremført på The Bands konsert «The Last Waltz», som ble gjort berømt gjennom Martin Scorseses film.

## Norsk versjon
Benny Borg har skrevet en norsk tekst. På norsk bærer den tittelen «For en natt». Sangen ble utgitt av Borg på LP-platen *Benny Borg synger Elvis* (Troll TMLP 511) i 1980.

## Listeplasseringer

## Referanser
Korpiselkä

**Korpiselkä** er en tidligere finsk kommune i Viborgs län. Kommunen lå nord for innsjøen Ladoga. Korpiselkä hadde  innbyggere i 1939.

Nesten hele Korpiselkä kommune ble avstått til Russland i 1944. Det som ble igjen av kommunen ble innlemmet i Tuupovaara kommune i 1946.
Den avståtte delen av Korpiselkä ligger i dag i Suojarvi rajon i den russiske republikken Karelia.

## Eksterne lenker
* Kart over Korpiselkä
Abram Deborin

**Abram Moisejevitsj Deborin (Joffe)** (Абрам Моисеевич Деборин (Иоффе), født  i Opino i Tsarrussland i det som nå er Taurage fylke i Litauen, død 8. mars 1963 i Moskva) var en sovjetisk marxistisk filosof og akademiker ved Det sovjetiske vitenskapsakademi (utnevnt 1929). 

Etter oktoberrevolusjonen i 1917 ble den radikale filosofi i det som ble Sovjetunionen spaltet i to hovedretninger, «dialektikerne» (Deborin) og «mekanikerne» (Bukharin). I 1931 avgjorde Stalin debatten mellom dialectikere og mekanikere ved et dekret der den dialektiske materialisme ble opphøyet til rettesnor for marxismen-leninismen. Han kodifiserte deretter «Diamat» (den dialektiske materialisme) ved sitt verk  *[http://www.marxists.org/reference/archive/stalin/works/1938/09.htm *Om den dialektiske og den historiske materialisme*]* (1938) ved å anføre de «dialektikkens lover» som styrer de forskjellikge disipliner, og særlig historievitenskapen. Slik ble Deborin-fløyens *diamat*tanker normgivende innen de fleste kommunistiske partier tilknyttet Den tredje internasjonale. *Diamat* ble Sovjetunionens offisielle ideologi og forble det til Sovjetunionens fall. 

## Referanser


## Eksterne lenker
* Deborins biografi (på russisk)
* Foto – fra det russiske vitenskapsakademi
* Frederick Choates webside om Deborin
Russlands marine

**Russlands marine** (russisk: Военно-морской флот России [ВМФ]; *Vojenno-morskoj flot Rossii*) er den sjømilitære grenen av Russlands væpnede styrker. Den russiske marinen har skipstypeforkortelsen RFS, og har siden april 2016 hatt admiral Vladimir Koroljov som øverstkommanderende.

Den moderne russiske marinen har sitt utspring i den sovjetiske marine etter Sovjetunionens fall i 1991. Sovjet-marinen var blitt bygget ut til en av verdens sterkeste under Sergej Gorsjkovs ledelse, men de økonomiske problemene og de kaotiske tilstandene i det russiske samfunnet på tidlig nittitall gjorde at marinen raskt ble nedprioritert. Større mengder russiske orlogsfartøy ble enten lagt i opplag eller solgt til utlandet, mens utrangerte atomubåter ble liggende til kai og ruste. Flere alvorlige hendelser, slik som «Kursk»-ulykken, gjorde at marinen fikk et frynsete rykte.

Den russiske marinen består av fire flåter og én flotilje:
* Østersjøflåten er basert i Baltijsk og Kronsjtadt, med hovedkvarter i Kaliningrad
* Den kaspiske flotiljen med baser i Astrakhan og Makhatsjkala
* Stillehavsflåten med hovedbase i Vladivostok og en base i Petropavlovsk-Kamtsjatskij
* Svartehavsflåten har baser blant annet i Sevastopol og Novorossijsk
* Nordflåten med hovedbase i Severomorsk og med flere baser i Murmansk-området

Nordflåten er den sterkeste delen av marinen med omtrent  mann. Her ligger også de operative strategiske ubåtene, og hangarskip som «Admiral Kuznetsov».

## Eksterne lenker
*
Lauri Vilkko

**Lauri Tapani Vilkko** (født 13. august 1925 i Rautjärvi, død 13. oktober 2017) var en finsk sportsutøver som deltok i de olympiske leker 1948 i London og 1952 i Helsingfors.

Vilkko vant en olympisk bronsemedalje i moderne femkamp under Sommer-OL 1952 i Helsingfors. Han var med på det finske laget som kom på tredjeplass i lagkonkurransen bak Ungarn og Sverige. De andre på laget var Olavi Mannonen og Olavi Rokka.

## OL-medaljer
* 1952  Helsingfors -  Bronse i moderne femkamp, lag  Finland

## Referanser


## Eksterne lenker
*
Georgij Plekhanov

**Georgij Valentinovitsj Plekhanov** (Георгий Валентинович Плеханов, født  i Gudalovka i dagens oblast Lipetsk i Russland, død 1918 i Terijoki som den gang var del av Finland) var en russisk journalist og filosof. Han kalles gjerne «den russiske sosialdemokratiets far», og han introduserte marxismen i Russland. Lenin betraktet Plekhanov som sin læremester.

Men Plekhanov ble mot slutten av sitt liv mensjevik og var kritisk til oktoberrevolusjonen (1917). Lenin og bolsjevikene valgte likevel å hylle Plekhanov med en statue etter hans død i 1918.

## Verk
* A New Champion of Autocracy (1889)
* *Anarkism och socialism* (1895) på engelsk 
* Den monistiska historieuppfattningens utveckling (1895)
* *Essays on the History of Materialism* (1896)
*  The Materialist Conception of History (1891)
* Belinski and Rational Reality (1897)
* Om personlighetens roll i historien (1898)
* *Fundamental Problems of Marxism* (1908)

## Referanser


## Eksterne lenker
* Georgij Plekhanov-biografi
Soanlakhti

**Soanlakhti** (russ.: Соанлахти, finsk: *Soanlahti*) er et tettsted i Suojarvi rajon i russisk Karelia. Tettstedet ligger nord for innsjøen Ladoga.

Før 1944 var Soanlahti en finsk kommune i Viborgs län. Antall innbyggere i kommunen var  i 1939, en stor andel av dem var ortodokse.

## Eksterne lenker
* Artikkel om Soanlahti i Nordisk familjebok, bind 26, spalte 163, 1917
* Kart over Soanlahti
Forsvarsdepartementet (Russland)

**Forsvarsdepartementet** i Den russiske føderasjonen (russisk: Министерство обороны Российской Федерации; i dagligtalen bare Минобороны [Minoborony]) er en av de 14 russiske departementene og utgjør den politiske ledelsen for Russlands væpnede styrker. Det ledes fra 6. desember 2012 av forsvarsminister Sergej Sjojgu. Hovedkontoret ligger i Znamenka-gaten 19 i Moskva.

Forsvarsdepartementets hovedoppgave er å designe og implementere russisk forsvarspolitikk. Departementet fikk sin nåværende struktur i 2004 etter et dekret fra president Vladimir Putin.
Hovedkontoret ligger i Znamenka-gata 19 i Moskva.
Forsvarsministeren heter i 2019 Sergej Sjojgu. Han har hatt stillingen forsvarsminister siden 6. november 2012.

### Sammensetning i 2017
Øverste ledelse i 2017 inkluderte:
* **Generalstabssjef** – Armégeneral Valery Gerasimov (siden 9. november 2012)
* **Nestkommanderende generalstabssjef** – Ruslan Tsalikov (siden 24. desember 2015)
* **Statssektretær** – Armégeneral (pensjonert) Nikolay Pankov (siden 13. september 2005)

### Hovedkommandoer
* Den russiske hæren
* Den russiske marinen
* De russiske luft- og romfartsstyrkene

### Kommandoer
* De strategiske rakettstyrker
* De russiske luftlandestyrker

Enheter underlagt Forsvarsminsteriet i august 2012 inkluderte:
* Presse- og Informasjonsdirektorat  
* Kroppsøvingsdirektorat             
* Finansdirektorat                    
* Militært helsedirektorat               
* Militært innkjøpsdirektorat         
* Militært eiendomsdirektorat            
* Militært ekspertsenter                    
* Militært administrasjonsdirektorat
* Hoveddirektorat for militærpolitiet             
* Direktorat for store militære investeringer            
* Departement for statlig konsum og kapitalforvaltning           
* Departement for statlig arkitektur og konstruksjon          
* Departement for sanatorier og rekreasjon                 
* Direktorat for busteder
* Hoveddirektoratet for missiler og artilleri (GRAU)
* Departement for dyphavsforskning
* 12. Hoveddirektorat i Russlands forsvarsministerium
* 45. ingeniørkamuflasjeregiment

## Referanser


## Eksterne lenker
*